cyanic-selkie/wikianc huggingface dataset:
Pakoputkisto
Nelitahtimoottorin pakoputkisto
Myös nelitahtimoottorissa pakoputkella on oma merkitys tuotettuun tehoon. Pakoputkistoa suunniteltaessa on tärkeää muistaa joka vaiheessa ajoneuvon käyttötarkoitus, millä kierrosalueella moottoria yleensä käytetään, eli haluaako huipputehon korkeilla kierroksilla, vai tasaista vetoa alhaisemmilla käyntinopeuksilla. On myös syytä miettiä, kuinka tärkeää polttoainetaloudellisuus sekä pakoputken hiljaisuus tai äänenlaatu on. Korkeampiviritteisissä nelitahtimoottoreissa esimerkiksi 4-sylinterisissä, käytetään 4-2-1 tai 4-1 pakoputkistoa. Kyseisessä numerosarjassa (4-2-1) ensimmäinen luku tarkoittaa moneltako sylinteriltä pakosarja alkaa (4 sylinteriä). Toinen numero (2) tarkoittaa moneksiko putkeksi pakosarja muuttuu, eli tässä tapauksessa 2 putkeksi. Viimeinen numero (1) tarkoittaa mitenkä pakoputki tästä jatkuu, jos on jatkuakseen. Eli 4-2-1-pakoputki lähtee 4:stä sylinteristä ja muuttuu matkalla 2-putkiseksi ja lopulta tulee ulos yhtenä ainoana putkena. 4-2-1 rakenteella saadaan yleensä tasainen vääntö kierrosalueen alapäähän, 4-1 rakenteella puolestaan huipputehoa korkeammille kierroksille. 4-1 putkessa on tärkeää, että kunkin pakosarjan putken pituus on sama, koska pakokaasut tulevat vuorotellen eri sylintereistä, ja tulevat tällöin yhteiseen putkeen "jonossa". Pakoputken halkaisijalla on myös merkitystä moottorin toimintaan. Halkaisijaltaan pienemmät putket tehostavat kaasujen virtausta pienemmillä kierroksilla, josta useimmiten on seurauksena tasainen vääntökäyrä alhaisemmilla moottorin nopeuksilla, ja tätä kautta moottorin käyttäytyminen on pehmeää ja harmonista. Mutta tällaisella rakenteella korkeimmilla kierroksilla saatava huipputeho tai ns. terävyys katoaa tai ainakin pienenee, koska tällöin putken pieni halkaisija estää kaasujen virtausta. Pienemmän putken äänenlaatua tai -voimakkuutta on myös helpompi hallita. Liian pieni halkaisija sen sijaan saattaa aiheuttaa turhaa lämpökuormaa moottorille, josta voi seurata moottorivaurio. Halkaisijaltaan isommalla putkella saadaan tehoa kierrosalueen yläpäähän, mutta tällöin virtaus heikentyy sekä häiriintyy alemmilla kierroksilla. Putken halkaisijan valinta on tältä osin kompromissi, jos halutaan sekä vääntöä alakierroksille että tehoa korkeammille kierroksille. Koska pakokaasut jäähtyvät sekä supistuvat edetessään kohti pakoputkiston loppua, olisi hyvä jos putken halkaisija olisi suurimmillaan pakoputken alussa (kohdassa josta yksittäinen putki alkaa), ja pienenisi vaiheittain putkiston loppua kohden. Näin putkistosta saadaan siltä osin hyvä-ääninen, ja tehostetaan kaasujen virtauksia varsinkin pienillä kierroksilla.
Sinfonia nro 7 (Beethoven)
Säveltäminen
Seitsemäs sinfonia on kuuluisa mukaansa tempaavista rytmeistään. Sinfonian viimeistä osaa (allegro con brio) voi luonnehtia suorastaan hillittömäksi. Jotkut aikalaiset epäilivätkin, että Beethoven olisi säveltänyt viimeisen osan humalassa. Vain toinen osa (allegretto) katkaisee villit tanssirytmit ja viipyilee pitkään haikean surumielisissä tunnelmissa.
Kantaesitys
Sinfonia ensiesitettiin Wienissä 8. joulukuuta 1813. Kyseessä oli hyväntekeväisyyskonsertti, jonka tuotto käytettiin Napoleonin vastaisessa sodassa vammautuneiden sotilaiden hyväksi. Samassa konsertissa kantaesitettiin myös Beethovenin orkesteriteos Wellingtonin voitto (Wellingtons Sieg op. 91), jolla juhlistettiin Wellingtonin herttuan ranskalaisista joukoista Vitorian luona saamaa voittoa. Konsertin tunnelma oli hyvin isänmaallinen, ja yleisö innostui varsinkin Wellingtonin voiton mahtipontisista teemoista. Myös 7. sinfonia sai paremman vastaanoton kuin yksikään Beethovenin aiemmista sinfonioista. Yleisö piti erityisesti sinfonian mietteliään melankolisesta toisesta osasta.
Egyptin prinssi
Egyptin prinssin tekemiseen upposi työtä enemmän kuin mihinkään muuhun aiemmin tehtyyn animaatioelokuvaan. Se oli aikansa kaikkein kallein animaatioelokuva — tuotantoon kului 60 miljoonaa dollaria  —, mutta Walt Disney Companyn Tarzan rikkoi pian ennätyksen. 350 taiteilijalta ja animaattorilta kului neljä vuotta Egyptin prinssin tekemiseen.
Elokuvan kesto on noin 100 minuuttia.
Rooleissa
Suomenkielisen version dialogin ja soololaulut ohjasi Annamari Metsävainio, kuorot ja Ofra Hazan lauluosuudet ohjasi Topi Lehtipuu. Jumalan ääni luotiin suomenkieliseen versioon yhdistämällä Velimatti Rannan ja Annamari Metsävainion nauhoittamat vuorosanat päällekkäin.
Avaruusasiain neuvottelukunta
Neuvottelukunta 5.4.2001–31.3.2004
Sihteerit olivat
Neuvottelukunta 2016–2019
Valtioneuvosto asetti 17.3.2016 avaruusasioiden neuvottelukunnan toimikaudelle 1.4.2016 – 31.3.2019. Sen jäsenet ovat:
Freddy Quinn
Quinn syntyi Ala-Itävallassa ja kasvoi Wienissä, mutta asui jonkin aikaa isänsä kanssa Yhdysvalloissa. Hänen kykynsä löydettiin Hampurissa, ja hän sai ensimmäisen levytyssopimuksensa vuonna 1954. Hän edusti Saksaa Eurovision laulukilpailussa 1956 kappaleella So Geht Das Jede Nacht. Tuona vuonna vain kilpailun voittaja julkistettiin, joten Quinnin sijoitusta kilpailussa ei tiedetä.
Phone Booth
Phone Booth on Joel Schumacherin ohjaama elokuva vuodelta 2002. Se kertoo miehestä, joka joutuu ansaan puhelinkioskiin tarkka-ampujan uhatessa hänen henkeään. Elokuvassa päärooleja esittävät Colin Farrell, Kiefer Sutherland, Katie Holmes, Radha Mitchell ja Forest Whitaker.
Käsiteanalyysi
Käsiteanalyysi tarkoittaa asioiden ja esineiden (entiteettien) sekä niiden välisten yhteyksien (suhteiden) selvittämistä. Käsitteillä kuvataan kielellisesti ilmaistujen sanojen, lauseiden tai termien sisällön merkitystä. Sana analyysi juontaa juurensa antiikin Kreikkaan. Sieltä käyttöön otettu sana (análysis) tarkoittaa osiin purkamista tai hajottamista. Käsiteanalyysin kohteena voidaan pitää minkä tahansa eteen tulevan käsitteen tai käsitteiden välisten suhteiden tarkastelua.
Sweeney Todd – Fleet Streetin paholaisparturi
Juoni
Lontoossa vaeltava Anthony huomaa Johannan erään suuren talon yläkerrassa, kun tämä on laulamassa linnuilleen (”Green Finch and Linnet Bird”). Eräs kerjäläiseukko kertoo Anthonylle tytön nimen. Anthony ihastuu Johannaan välittömästi (”Johanna”), ja Turpin kutsuu hänet sisään. Turpinin apulainen Beadle Bamford (Timothy Spall) heittää nuorukaisen kuitenkin saman tien ulos. Bamford varoittaa Anthonya siitä, että tätä tullaan rankaisemaan, jos tämä vielä nähdään talon lähettyvillä. Nuori merimies on kuitenkin vakuuttunut siitä, että hän ja Johanna kuuluvat yhteen ja että heidän tulee karata yhdessä.
Torilla käydessään Todd paljastaa erään mukaitalialaisen parturi Adolfo Pirellin (Sacha Baron Cohen) hiusaineen huijaukseksi (”Pirelli’s Miracle Elixir”) ja nöyryyttää tätä julkisessa parranajokilpailussa (”The Contest”) voittaen tältä viisi puntaa. Myöhemmin Todd on menettää kärsivällisyytensä odottaessaan Beadle Bamfordia parturiliikkeessään. Rouva Lovett lohduttaa häntä (”Wait”), kun Pirelli ja tämän apulaispoika Tobias Ragg (Edward Sanders) saapuvat yllättäen liikkeeseen. Rouva Lovett pidättelee Tobya alakerrassa sillä välin, kun Pirelli paljastaa olevansa Toddin entinen apulainen, Davy Collins, ja yrittää kiristää tätä. Pirelli vaatii itselleen puolet Toddin ansioista, tai hän paljastaa tämän todellisen henkilöllisyyden tuomari Turpinille. Rahojen sijaan Todd antaa Pirellille iskun teepannusta. Sitten hän ahtaa Pirellin erääseen kirstuun Tobiaksen tullessa etsimään mestariaan. Myöhemmin Todd viiltää Pirellin kurkun auki huomatessaan tämän olevan yhä elossa.
Michèle Morgan
Morgan muutti lapsuudenkodistaan 15-vuotiaana ja sai opetusta René Simonilta. Hän sai vuonna 1946 roolistaan Pastoraalisinfoniassa Cannesin elokuvajuhlien parhaan naisnäyttelijän palkinnon. Hän esiintyi myös englanninkielisissä elokuvissa kuten Michael Curtizin Pirunsaaren vangit (Passage to Marseille, 1944) yhdessä Humphrey Bogartin ja Claude Rainsin kanssa. Hän sai oman tähtensä Hollywood Walk of Fameen.
Tyynenmeren jätepyörre
Muovi ja sen vaikutukset
thumb|Muovin nielemiseen kuolleen [[albatrossit|albatrossin jäänteet.]] Maailmassa tuotetaan vuodessa yli 90 miljardia kiloa muovia, josta 10 prosenttia päätyy meriin. Lopulta 70 prosenttia tästä uppoaa ja tuhoaa merenpohjan elämää, ja loput kelluvat kerääntyen mereen jättimäisiksi lautoiksi. Pieni osa muovista tosin ajautuu myös rannikoille.
The Ocean Cleanup -järjestö
Menetelmän kerrottiin vuonna 2019 kykenevän keräämään puolet jätepyörteeseen kertyneestä aineksesta vain viidessä vuodessa. Kustannusten kerrottiin olevan murto-osan muiden menetelmien aiheuttamista kuluista.
Uikujärvi (kunta)
thumb|240px|Uikujärven kunta Segežan piirin kartalla. Uikujärvi eli Valdai on maalaiskunta ja sen keskustaajama Karjalan tasavallan Segežan piirissä Venäjällä. Se sijaitsee Uikujärven itärannalla 70 kilometriä Segežasta kaakkoon. Taajamassa on 1 200 ja kunnassa 1 600 asukasta (vuonna 2013).
Maantiede ja asutus
Valdain kunnan pinta-ala on 3 778 neliökilometriä. Se rajoittuu etelässä Karhumäen piirin Poventsan ja Tsolmuisen kuntiin, lännessä Segežan piirin Segežan ja Papinkosken kuntiin, pohjoisessa Vojatšun ja Idelin kuntiin sekä idässä Belomorskin piirin Suman kuntaan ja Arkangelin alueeseen.
Historia
Nykyinen taajama on syntynyt kanavan rakennustöiden yhteydessä 1930-luvulla. Toisen maailmansodan jälkeen sinne perustettiin metsäteollisuuspiiri.
Love Hina
Juoni
Love Hina on draamallinen komedia, jonka huumori kumpuaa etupäässä Keitarōn yrityksistä selvitä tyttöjen täyttämässä ympäristössä. Se on näin samalla haaremi - tyyliä ja sitä pidetään tyylin keskeisenä edustajana. Komedia on slapstick-tyylistä sekä noloja tilanteita.
Henkilöt
Keitarō Urashima (浦島景太郎) Keitarō Urashima on 19-vuotias poika, joka yrittää päästä opiskelemaan Tokion yliopistoon (Tokyo University). Keitarōn reputettua jo kahdesti pääsykokeet, hän muuttaa vilkkaaseen Hinata-tyttöasuntolaan ja jatkaa valmistautumistaan kokeisiin siellä. Keitaro kuitenkin saa isoäidiltään valtuudet Hinata-taloon ja saa kunnian olla asuntolan isännöitsijä, mikä ei tyttöjen mielestä ole aluksi kovin hyvä idea. Keitarō on asuntolan ainoa poika kuuden tytön keskellä, joka tuottaa ongelmia mm. lukuisten väärinkäsityksien ja Keitaron kömpelyyden takia hänen päätyessä usein väärään aikaan kylpyyn tai Narun huoneeseen.
Mitsune "Kitsune" Konno (紺野みつね) Mitsune Konno, jonka lempinimi Kitsune tarkoittaa japanin kielellä kettua), on 19-vuotias itsenäinen kirjailija vaikka häntä ei koskaan näe työssään ja Hinata-asuntolan asukas. Useimmiten Kitsunen kiusoitellessa Keitaroa hän on humaltunut. Kitsune on Narun vanha koulukaveri. Vaikka hän on mustasukkainen Narun onnistumisista poikien kanssa, hän siitä huolimatta yrittää tehdä parhaansa Narun ja Keitaron suhteen eteen. Hän lyö usein vetoa hevoskilpailuissa valtuudestaan pitää kiinni Hinata-asuntolan talousasioista.
Lähteet
Britannian Grand Prix 2000
Kilpailu
Viidennestä ruudusta lähtenyt Michael Schumacher lähti lähtövalojen sammuttua nopeasti liikkeelle ja tuli kolmannesta ruudusta lähteneen Mika Häkkisen rinnalle. Tilaa oli kuitenkin vähän, ja Schumacherin vasemman puolen renkaat olivat hieman nurmikolla. Schumacher joutui hieman hidastamaan vauhtiaan jäätyään niin sanotusti "pussiin" muiden autojen väliin. Tämän takia hän putosi sijalle seitsemän. Kärkinelikossa ainoa muutos oli se, että Coulthard ohitti Häkkisen nousten näin kolmanneksi. Järjestys oli siis Rubens Barrichello, Heinz-Harald Frentzen, Coulthard, Häkkinen. Schumacher yritti ensimmäisen kierroksen aikana parannella sijoituksiaan yrittäen ohittaa Jacques Villeneuven. Hän ei tässä onnistunut, vaan Ralf Schumacher tuli Michaelista ohi. Kierroksen kuluttua Ralf ohitti myös Villeneuven.
Urnesin sauvakirkko
Urnesin sauvakirkko on sauvakirkko Sognin ja Fjordanen läänissä Norjassa. Kirkon rakentamisajankohta on ajoitettu suunnilleen vuoden 1130 jälkeiseen aikaan ja siten kirkko onkin yksi vanhimmista sauvakirkoista. Kirkon arkkitehtuuri yhdistää kahta eri tyyliä: eläinornamenteilla koristeltua viikinkityyliä ("urnes-tyyli") ja kristillistä sauvakirkkoarkkitehtuuria. Samalla paikalla on mahdollisesti sijainnut jo aikaisemmin yksi tai kaksi kirkkoa 1000-luvulla, jolta ajalta olisivat peräisin kirkon vanhimmat osat. Unescon maailmanperintöluetteloon kirkko lisättiin vuonna 1979.
La Seyne-sur-Mer
La Seynen kaupunki kehittyi telakkayhtiö Société Nouvelle des Forges et Chantiers de la Méditerranéen laivatelakan (1855–1989) ympärille. Telakka työllisti parhaimmillaan kolmisen tuhatta henkilöä. Sittemmin perinteinen teollisuus La Seynen elinkeinorakenteessa on korvautunut yhä enemmän matkailupalveluilla.
Billie Jean
Jackson esitti kappaleen aikana televisiosarjassa Motown 25: Yesterday, Today, Forever ensimmäistä kertaa muun muassa kuuluisan tanssityylin moonwalkin.
Kaltiainen
Kaltiaiset ovat vehnä- ja ruisjauhoista, vedestä ja suolasta valmistettuja leipäsiä, jotka paistetaan paistinpannussa tai nuotiossa kuumennetulla kivellä. Tikun nokassa paistettuina niistä muotoutuu kuppi, jota voi käyttää ruoka-astiana ennen kuin se syödään. Kaltiaiset tarjoillaan tavallisesti voin tai munavoin kera.
Menahem
Menahem Gadin poika oli yksi monista Israelin kuninkaista. Hän tuli valtaan murhattuaan kuningas Sallumin ja hallitsi Israelia 10 vuotta, ehkä vuodet 744–734 eaa. Hän teki sitä, mikä on pahaa Herran silmissä. Anarkia heikensi Israelia voimakkaasti Menahemin aikaan. Hän yritti mm. Assyrian tuella vakauttaa valtansa maksamalla Assyrialle veroa, mutta Assyria ei juuri ollut kiinnostunut Israelin tapahtumista. Sekasorto jatkui Menahemin kuolemaan asti. Häntä seurasi Israelin kuninkaana hänen poikansa Pekahja.
Lähteet
Toinen kuninkaiden kirja 15:17–22
Celestinus III
Celestinus kruunasi Henrik VI:n keisariksi päivä paaviksi valitsemisen jälkeen. Myöhemmin Celestinus julisti Henrikin pannaan, koska tämä piti Rikhard Leijonamieltä vangittuna oikeudettomasti. Vuonna 1192 hän vahvisti saksalaisen ritarikunnan säännöt. Hän olisi eronnut paavin virasta ja hän ehdotti itselleen seuraajaa juuri ennen kuolemaansa, mutta kardinaalit eivät sallineet hänen tehdä sitä.
Päivät joina kukat kukkivat
Päivät joina kukat kukkivat (De dagar som blommorna blommar) on Jonas Gardellin käsikirjoittama ja Simon Kaijserin ohjaama ruotsalainen television minisarja vuodelta 2019. Kolmiosaisessa draamassa kerrotaan kolmen keskiluokkaisen perheen vaiheita 1970-luvulta nykypäivään perheen poikien näkökulmasta. Pojat ovat parhaita ystäviä koulussa, mutta erkanevat sitten omille teilleen omine ongelmineen ja ihmiskohtaloineen. Sarja ensiesitettiin tammikuussa 2019 sekä Ruotsin televisiossa että Yle Fem -kanavalla ja Yle Areenassa.
Universaali
Universaaleiksi luetaan yleisimmin tyypit ja joskus myös luonnolliset luokat. Luokkia sen sijaan ei yleensä lueta universaaleiksi, koska universaalit ovat toistettavissa mutta luokat eivät.
Universaalit ja partikulaarit
Perinteisen realismin lisäksi myös perinteinen nominalismi hyväksyy erottelun universaalien ja partikulaarien välillä, vaikka pitääkin universaaleja näennäisentiteetteinä, jotka voidaan palauttaa partikulaareihin. Kaikkien filosofien mukaan jako universaaleihin ja partikulaareihin ei ole kuitenkaan perusteltu. Esimerkiksi W. V. O. Quine, joka hyödynsi predikaattilogiikan kvantifikaatioteoriaa väitelauseiden analyysiin, katsoi ettei universaaleja vastaavia predikaatteja tarvitse eikä pidä olettaa olemassa oleviksi entiteeteiksi. Quinen kantaa voidaan pitää äärinominalistisena. Frank Ramsey puolestaan kyseenalaisti jaon universaaleihin ja partikulaareihin sillä perusteella, ettei aina ole selvää, mikä termi kussakin lauseessa toimii subjektina ja mikä predikaattina. Esimerkiksi lause ”omena on vihreä” voidaan tulkita myös lauseeksi ”vihreä on omenan väri”. Näin ”vihreä” voisi ensin mainitussa lauseessa olla universaaliin viittaava predikaatti, mutta jälkimmäisessä lauseessa partikulaariin viittaava subjekti.
Pável Pardo
Pável Pardo Segura (s. 26. heinäkuuta 1976 Guadalajara, Jalisco, Meksiko) on meksikolainen jalkapalloilija, joka pelasi Euroopassa Saksan Bundesliigassa VfB Stuttgartin joukkueessa.
Mooseksen kirja
Mooseksen kirja voi tarkoittaa:
Kansainvälisen jalkapalloliiton vuoden pelaaja
Miesten palkinto jaettiin vuosina 1991–2009, ja naisten palkinto jaettiin vuosina 2001–2015. Vuonna 2010 tehtiin päätös yhdistää miesten palkinto ja France Footballin jakama Kultainen pallo uudeksi Kansainvälisen jalkapalloliiton kultainen pallo -palkinnoksi, jota jaettiin 2009–2015. Vuodesta 2016 FIFA on jakanut uusia The Best FIFA Men's Player ja The Best FIFA Women's Player -palkintoja.
Sateenkaarinotko
Juoni
Kirjassa kerrotaan Annan ja Gilbertin elämästä Kotikunnaalla kuvitteellisessa Glen St. Maryssä Prinssi Edwardin saarella. He ovat olleet naimisissa toistakymmentä vuotta ja kirjassa keskitytäänkin seuraamaan pariskunnan kuuden lapsen Jemin, Walterin, kaksoistyttöjen Nanin ja Din, Shirleyn ja Rillan edesottamuksia. Kun kylän pappilaa asuttamaan valitaan leskeksi jäänyt pastori Meredith, saavat Kotikunnaan asukkaat tämän neljästä lapsesta leikkitovereita monenlaisiin seikkailuihin.
Legion of Super Heroes
Sarjaa on esitetty myös muissa maissa kuten Britanniassa maaliskuusta 2007 lähtien ja Kanadassa sarjan ensimmäinen tuotantokausi alkoi syyskuussa 2007.
Jos ja vain jos
Jos ja vain jos (lyhenne: joss, (, lyhenne: iff)) on konnektiivi eli looginen yhdistäjä, jota käytetään logiikassa ja sitä soveltavilla aloilla kuten matematiikassa ja filosofiassa. Sitä käytetään ilmaisemaan, että yhden loogisen lauseen totuusarvo riippuu toisesta lauseesta niin, että toinen lause on toisen välttämätön ja riittävä ehto.
Point Theatre
Point Theatre ( ja alkuperäiseltä nimeltään The Point Depot) oli 1988‒2007 toiminut konserttiareena North Wall Quayssa Dublinissa, Irlannissa. Siellä oli enimmillään 8 500 istumapaikkaa, mikä tekee areenasta yhden Irlannin suurimmista.
Heräjärvi (Jämsä, Heräkulma)
Maantiede
Heräjärvi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta.
Nuoperi
Kirjallisuus
Kirjallisuus sijoitettiin aiemmin Nuorisotiedon kirjastoon. Kaikille lahjoituksena saaduille kirjakokoelmille ei ole vielä löydetty uutta paikkaa kirjaston toiminnan päätyttyä kesällä 2021.
Dresdenin pommitukset
Kuolonuhrien määrä
Dresdenin tapahtumia on popularisoinut – sittemmin holokaustin kieltämisestä vankilaan tuomittu – historioitsija David Irving, jonka kirja The Destruction of Dresden julkaistiin vuonna 1963. Kirjasta tuli pian bestseller Britanniassa. Kirjan ensimmäisessä painoksessa Irving esitti kuolonuhrien määräksi ainakin 100 000 ja ehkä jopa 250 000 ihmistä. Arviot heittelivät suuresti kirjan myöhemmissä painoksissa. Irving myös muun muassa esitti, että amerikkalaisten Mustang-saattohävittäjät tulittivat maassa tulta pakenevia siviilejä. Kirjan monia väitteitä ei nykyään pidetä uskottavina.
Montjuïc
Montjuïc on laaja kukkula Barcelonassa, Espanjassa. Se sijaitsee kaupungin keskustan lounaispuolella Sants-Montjuïcin alueella. Kukkulan itäreuna on lähes pystysuora ja siltä avautuu näköala kaupungin satamaan. Kukkulan laella on sijainnut useita linnoituksia, joista nykypäivään on säilynyt 1600- ja 1700-luvuilla rakennettu Castell de Montjuïc. Linnoitus toimi vankilana aina Espanjan sisällissodan aikoihin asti. Katalaanien nationalistijohtaja Lluís Companys teloitettiin linnoituksessa vuonna 1940. Nykyisin linnoituksen tiloissa toimii sotamuseo (Museo Militar).
Montjuïcin metsäisiä rinteitä on käytetty maanviljelyyn ja eläinten laiduntamiseen. 1890-luvulla osa metsistä raivattiin puistoalueeksi. Alueella järjestettiin vuoden 1929 maailmannäyttely, jota varten rakennettiin useita uusia rakennuksia, kuten kansallismuseo Museu Nacional d'Art, Montjuïcin stadion ja Font Màgican suihkulähteet. Kukkulan länsiosassa sijaitseva Poble Espanyol esittelee nimensä mukaisesti arkkitehtuuria Espanjan eri osista.
Espanjan Grand Prix 2000
Espanjan Grand Prix 2000 oli Formula 1 -sarjan osakilpailu, joka ajettiin 7. toukokuuta 2000 Circuit de Catalunyan radalla. Kilpailun voitti Mika Häkkinen, jolle voitto oli kauden ensimmäinen ja uran viidestoista.
Kilpailu
Häkkinen tuli seuraavalla kierroksella varikolle, mutta ei onnistunut ohittamaan Schumacheria. Ensimmäisten varikkopysähdysten aikana Barrichello onnistui nousemaan Coulthardin ohi neljänneksi. Tosin toisten varikkopysähdysten aikana Coulthard onnistui nousemaan sekä Barrichellon että Ralf Schumacherin ohi kolmanneksi. Michael Schumacher ja Häkkinen tulivat toisille varikkokäynneilleen samalla kierroksella. Schumacherin pysähdys ei taaskaan sujunut ongelmitta, sillä polttoaineletkua ei heti saatu kiinnitettyä autoon. Tämän seurauksena hänen pysähdyksensä kesti peräti 17,5 sekuntia. Mika onnistui näin pääsemään hänen ohitseen. Seuraavan kerran, kun maaliviiva ylitettiin, oli heidän välinen eronsa jo yli kymmenen sekuntia.
Sanclemententähdike
Sanclemententähdike kasvaa kanjonien rinteillä 100–400 metrin korkeudella merenpinnasta. Laji tunnetaan Yhdysvaltojen Kalifornian osavaltioon kuuluvien Kanaalisaarten San Clementen saarelta ja on siellä endeeminen laji. 1900-luvun lopulla tehdyissä kartoituksissa havaittiin vain 11 populaatiota ja niissä noin parisataa yksilöä. Niinpä sanclemententähdike onkin harvinainen sekä uhanalainen laji.
Werner Rathmayr
Werner Rathmayr (s. 26. tammikuuta 1972 Linz, Itävalta) on itävaltalainen, 1990-luvun alkupuolella maailman huippuihin kuulunut mäkihyppääjä.
Vojatšu
Maantiede ja asutus
Vojatšun kaupunkikunnan pinta-ala on 105,6 neliökilometriä. Se rajoittuu lännessä, pohjoisessa ja koillisessa Segežan piirin Idelin sekä kaakossa ja etelässä Valdain maalaiskuntiin. Pinta-alasta suurin osa on metsää.
Historia
Solovetskin luostarin omistuksiin kuulunut Vojatšun kylä mainitaan ensimmäisen kerran vuonna 1620. Se on saanut nimensä ”ulvovasta” Vojatšunkoskesta (ven. Voitski padun, aikaisemmin Vojets). Vuonna 1647 kylässä oli kirkko ja 26 taloa. 1700-luvulla seudulla toimi kulta- ja kuparikaivos. Vuonna 1916 rakennettiin Vojatšun kautta kulkeva Muurmannin rata.
Liikenne, talous ja palvelut
Kunnassa toimii kaksi keskikoulua, erityiskoulu ja taidekoulu. Kulttuurilaitoksia ovat kaksi kulttuuritaloa ja neljä kirjastoa. Sosiaali- ja terveyspalveluihin kuuluvat piirisairaala, poliklinikka, lastenkoti ja sosiaalipalvelukeskus.
Vakhtang Jordania
Vakhtang Jordania (9. joulukuuta 1942 Tbilisi, Neuvostoliitto – 4. lokakuuta 2005 Broadway, Virginia, Yhdysvallat ) oli georgialainen kapellimestari. Hän opiskeli orkesterinjohtoa Leningradin konservatoriossa ja voitti vuoden 1971 Herbert von Karajan -kapellimestarikilpailun. Tämä auttoi häntä luomaan uran Neuvostoliitossa.
Gamelion
Päivät ja juhlat
Attikalaisessa kalenterissa jokaisen kuukauden kahdeksan ensimmäistä päivää oli omistettu jumalille muun muassa näiden syntymäpäivinä, joita vietettiin siis kerran kuussa, ei kerran vuodessa. Muut juhlat olivat vuosittaisia ja vaihtelivat siis kuukausittain. Kuukaudelle nimensä antanut Gamelia oli hääjuhla, ja kuukauden aikana vietettiin usein häitä. Kuukaudelle sijoittui myös muun muassa Lenaia-juhla, josta sen vanhempi nimi oli peräisin.
Heronin kolmio
Lause
Lauseen todistus
Sweet Dreams (Alan Walkerin ja Imanbekin kappale)
"Sweet Dreams" oli kaupallisesti huono menestys, sillä se pääsi singlelistan kahdenkymmenen parhaan joukkoon ainoastaan Norjassa.
Kuntoutuksen asiakasyhteistyö
Miten asiakasyhteistyö toimii
Vuonna 2003 tehdyistä asiakasyhteistyölain muutoksista teki Stakesin tutkija Peppi Saikku arviointitutkimuksen, jonka mukaan asiakkaiden osallistuminen oli lisääntynyt, kuten lakimuutoksella tavoiteltiinkin. Asiakas on mukana asiansa käsittelyssä noin 80 prosentissa ryhmiä. Asiakkaat tosin kritisoivat ryhmien kykyä olla aidossa vuorovaikutuksessa kuntoutujien kanssa. Kuntien palvelurakennemuutos (Paras-hanke) tulee todennäköisesti vaikuttamaan asiakasyhteistyöhön, samoin työvoiman palvelukeskukset ovat jo tuoneet oman lisänsä paikalliseen yhteistyötarjontaan.
Asiakasyhteistyön taustahistoriaa
Kuntoutuspalveluilla on muiden hyvinvointipalvelujen tapaan myös vaikeita asiakkaita ja ilkeitä ongelmia. Näkemykset siitä, että asiakas on ikään kuin väärällä luukulla, lisääntyvät palvelujen vaikuttavuusvaatimusten lisääntyessä. Moniongelmaisuudesta on tullut yhä suurempi tehtävä palvelujärjestelmälle. Jo 1980-luvun alussa työvoimahallinto pyrki luomaan vaikeasti työllistettävien asiakkaiden käyttöön paikallisia asiakasyhteistyökäytäntöjä. Työministeriö antoi 11.11.1982 yleiskirjeen Paikallisen asiakasyhteistyön kehittäminen, jossa yhteistyöryhmän kokoonpanoksi esitettiin työvoimatoimiston, kunnan sosiaalitoimen, kunnan terveystoimen ja Kansaneläkelaitoksen edustajia. Lisäksi tarvittaessa ryhmänä voisivat osallistua mielenterveystoimisto, A-klinikan ja muun vastaavan tahon edustajat. Tästä työhallinnon käytännöstä saatujen kokemusten pohjalta syntyi vuoden 1991 kuntoutuksen asiakaspalveluyhteistyölaki.
Uksjärvi (Pori)
Uksjärvi on Porissa entisen Ahlaisen kunnan alueella sijaitseva järvi. Sen laskujoki on noin 10 kilometrin pituinen Pohjanlahteen laskeva Uksjoki.
Arman Alizad
Oppipoikana
Alizad valmistui vaatturikoulusta 1992, minkä jälkeen hän työskenteli räätäli Jouni Korhosen oppilaana. Oltuaan neljä vuotta Korhosella töissä palkatta Alizad pääsi Matti Hampaalan oppipojaksi. Hän suoritti Hampaalan kannustamana 1997 mestarikokeen, jonka läpäistyään hänestä tuli 26-vuotiaana yksi Suomen kaikkien aikojen nuorimmista vaatturimestareista. Arman Alizad oli 1990-luvulla toinen Suomessa valmistuneista, liikettä harjoittavista vaatturimestareista. Toinen oli hänen oppimestarinsa Matti Hampaala.
Paradise (kappale)
"Paradise" oli kaupallisesti huono menestys, sen päästyä singlelistalle ainoastaan Norjassa. Kappale on esitetty livenä muun muassa Skavlan talk show-ohjelmassa 13. lokakuuta 2021.
Minolainen kulttuuri
Kulttuurin syntyvaiheet
Kolmannen vuosituhannen lopulla merenkulku vilkastui voimakkaasti uuden laivatyypin myötä niin, että yhteydet Aigeianmeren ympäristön sekä Syyrian ja Egyptin välillä tulivat säännöllisiksi. Näiden yhteyksien ansiosta Kreetan merkitys Välimeren piirissä kasvoi räjähdysmäisesti. Kreeta oli riittävän suuri saari pystyäkseen ylläpitämään huomattavaa asujaimistoa ja tuottamaan kauppatavaraa vietiinkin. Lisäksi se sijaitsi strategisesti edullisella paikalla Egyptin, Syyrian, Manner-Kreikan ja Vähän-Aasian välisten kauppareittien risteyskohdassa. Saari oli vielä pronssikaudella erittäin metsäinen, ja puutavara olikin eräs sen tärkeimmistä vientiartikkeleista. Muita tärkeitä tuotteita olivat viini, oliiviöljy, sekä villa ja siitä tehdyt kankaat. Myös pronssin tuotanto oli tärkeä, vaikka siihen tarvittava kupari olikin tuotava Kyprokselta ja tina joko Iberian niemimaalta, Keski-Euroopasta tai Iranista. Kreetan laivasto oli aikanaan maailmankuulu. Todennäköisesti kreetalaiset tunsivat olevansa laivastonsa ansiosta saarellaan niin turvassa, ettei heidän suuria ja rikkaasti sisustettuja palatsejaan ollut millään tavalla linnoitettu.
Palatsikaudet
Keskiminolaiseksi kaudeksi (MM) luetaan noin vuodet 2100–1750 eaa. ja myöhäisminolaiseksi kaudeksi (LM) noin vuodet 1750–1100 eaa. Keskiminolaisen kauden alkupuolella noin 1950 eaa. rakennettiin ensimmäiset minolaiset palatsit, mistä alkaa ensimmäinen palatsikausi eli niin kutsuttu protopalatsikausi tai vanha palatsikausi. Ensimmäisenä rakennettiin Knossoksen palatsi varhaisemman asutuksen paikalle noin 1900 eaa. Hieman myöhemmin rakennettiin Faistoksen, Málian, Káto Zákroksen ja Archánesin ensimmäiset palatsit. Näihin aikoihin asutuskeskuksia ei yleensä linnoitettu.
thumb|left|240px|Knossoksen palatsin raunioita ja kunnostettuja osia. thumb|left|240px|Minolaisia naisia esittävä Naiset-fresko, yksi [[Knossoksen seinämaalaukset|Knossoksen seinämaalauksista. Laajasti entisöity. Iraklionin arkeologinen museo.]] Kreetalla oli ja on hyvä ilmasto ja hedelmällinen maaperä, ja meren keskellä se oli suojassa maahyökkäyksiltä, jotka rasittivat ja tuhosivat monia muinaisia sivilisaatioita. Saaren rajalliset luonnonvarat ajoivat minolaiset merikauppakansaksi. Minolaiset olivat Välimeren parhaita merenkulkijoita ja kävivät laivoillaan kauppaa kaikkialla Välimerellä, myös Egyptissä. He kuljettivat laivoissaan viiniä, ruokaöljyä, kankaita ja pronssiesineitä sekä myös matkustajia. Alueella viljeltiin vehnää, viinirypäleitä ja oliiveja. Vuorten rinteillä laidunnettiin lampaita.
Loppuvaiheet
thumb|right|240px|[[Faistos|Faistoksen palatsin rauniot.]] thumb|right|240px|[[Karfí, yksi viimeisten minolaisten asutuksia.]]
HMS Foxglove (1915)
Palvelus
Alus myytiin romutettavaksi 7. syyskuuta 1946 ja se romutettiin Troonissa.
Yläinen Liesjärvi
Maantietoa
Yläinen Liesjärvi on 920 metriä pitkä, 390 metriä leveä, ja sen pinta-ala on 21 hehtaaria. Järvi sijaitsee Päijänteeseen työntyvän Jämsänniemen länsiosassa ja Patalahden eteläpuolella kohoavien Himoksen vuorien päällä. Siellä se jää yli 200 metrin korkeuteen kohoavan Loilonvuoren päällä epätasaisuuksien vlisiin painaumiin. Koillispuolella kohoava Loikkomäki on samaa ylänköä. Järvellä ei ole kartan mukaan saaria. Sen rantaviivan pituus on 2,5 kilometriä. Sen rannoilla on viisi vapaa-ajan asuntoa ja sen etelärannassa on laavu.
Minolainen kulttuuri
Knossos
Minolaisen kulttuurin keskuspaikka oli Knossos, jonka suurikokoinen ja monihuoneinen palatsi on tunnettu kaivauksista. Sitä kutsutaan Minoksen palatsiksi myöhemmän Kreikan tarujen mukaan. On arveltu, että nimitys labyrintti olisi saanut alkunsa palatsista, kun sen suuri koko ja huoneiden lukumäärä on jäänyt elämään kreikkalaisen mytologian kertomuksissa.
Uskonto
Tunnetuin minolainen uskonnollinen symboli oli härkä (ja sen sarvet), joka oli yleinen palvonnan kohde Lähi-idässä. Se oli hedelmällisyyden ja voiman vertauskuva. Ei kuitenkaan ole tietoa, oliko härkä varsinainen jumaluus. Vaarallinen härkähyppy on saattanut olla jonkinlainen uskonnollinen rituaali. Minolaisten arvellaan uskoneen eläinpäisiin demoneihin, mutta häränpäinen Minotauros lienee myöhempi, puhtaasti kreikkalaisen mytologian hahmo.
Kaupankäynti
Minolaisten käymä kauppa ulottui Manner-Kreikkaan, Egeanmeren saarille, Anatoliaan, Kyprokselle, Syyrian ja Egyptiin sekä Iberian niemimaalle. Ehkä noin 2000 eaa. alkaen minolaiset rakensivat kauppasiirtokunnat mieleen tuovia keskuksia Kreikan saarille. Näistä tunnetuimpia on Thíran saaren Akrotíri. Kaupan ansiosta minolaiset olivat merkittävä mahti itäisellä Välimerellä ja heidän siirtokuntiaan oli Manner-Kreikassa asti. Kauppa- sekä kulttuuriyhteydet Lähi-idän, Egyptin ja Kyproksen kanssa vilkastuivat merkittävästi ja minolainen kauppa sekä asutus levittäytyivät Egeanmeren saarille kuten esimerkiksi Thíralle ja Mēlokselle, ja Kreetan saavutuksia jäljiteltiin Manner-Kreikassakin. Tälle ajalle sijoittuvat Mykenen kuningashaudat viittaavat läheisistä suhteista Kreetaan. Saarelle tuotiin metalleja ja muita raaka-aineita muualta, ja saarelta vietiin laajalle siellä valmistettuja erinäisiä kultakoruja, kankaita, sinettejä ja muita valmiita tuotteita.
Beaufortinmeri
Beaufortinmeren pohjasta on etsitty öljyä ja maakaasua 1960-luvulta asti.
Suzanne Lenglen
Saavutuksia
Lenglen voitti Antwerpenin olympialaisissa 1920 kaksi olympiakultaa ja yhden pronssin. Hän voitti naisten kaksinpelin loppuottelussa Dorothy Holmanin erin 6–3, 6–0. Naisten nelipelissä Lenglen voitti parinsa Élisabeth d'Ayenin kanssa pronssia. Sekanelinpelissä Lenglen ja hänen parinsa Max Décugis voittivat kultaa, kun he päihittivät loppuottelussa Kitty McKanen ja Max Woosnamin lukemin 6–4, 6–2.
Ilmārs Bricis
Ilmārs Bricis (s. 9. heinäkuuta 1970 Riika) on latvialainen ampumahiihtäjä, kaksinkertainen MM-kisojen pronssimitalisti.
Chemmy Alcott
250px|thumb|Chemmy Alcott vuonna 2009. Chimene Mary ”Chemmy” Alcott (s. 10. heinäkuuta 1982 Brighton & Hove, Yhdistynyt kuningaskunta) on englantilainen alppihiihtäjä.
Alcott lopetti uransa kauden 2013–2014 jälkeen.
HMS Blanche (H47)
Toinen maailmansota
Alus suojasi 11. marraskuuta yhdessä HMS Basiliskin kanssa miinalaiva HMS Adventurea Humberista Portsmouthiin. Adventure osui miinaan 13. marraskuuta Thamesin estuaarissa lähellä Tonguen majakkalaivaa, jolloin alus jäi paikalleen odottamaan määräyksiä. Blanchen perän alla laukesi toinen magneettimiina aiheuttaen suurta tuhoa. Aluksen kansi repesi kansirakenteen takaosan tasalta, ja se menetti kaiken konevoiman. Konehuone, peräsinhuone ja lepohuone täyttyivät vedellä. Hinaaja Fabia otti pahoin vaurioituneen aluksen hinaukseen siirtääkseen sen Sheernessiin, mutta Blanche kaatui pari kilometriä koilliseen Spitin poijusta. Fabia, hinaaja Lady Brassey ja troolarit Kestrel ja Golden Spray pelastivat uppoavan aluksen eloonjääneet, jotka laskettiin maihin Ramsgatessa.
Metalliteollisuus
Sanalla "metalliteollisuus" voidaan tarkoittaa myös Teknologiateollisuus ry:tä (ent. Metalliteollisuuden keskusliitto ry), joka on metalli- ja elektroniikkateollisuuden alojen suomalainen työnantajaliitto.
Friikkisirkus: Vampyyrin oppipoika
Friikkisirkus: Vampyyrin oppipoika (Cirque du Freak: The Vampire’s Assistant) on Darren Shanin kirjasarjaan perustuva elokuva vuodelta 2009. Sen on ohjannut Paul Weitz ja käsikirjoittanut Shanin kirjojen pohjalta Weitz yhdessä Brian Helgelandin kanssa. Pääosissa ovat Chris Massoglia, John C. Reilly ja Josh Hutcherson. Elokuva sai ensi-iltansa 23. lokakuuta 2009, vaikka alun perin sen olisi pitänyt tulla elokuviin vasta vuonna 2010, mutta koska toinen odotettu vampyyrielokuva Twilight – Uusikuu tuli elokuviin marraskuussa, elokuvan ensi-iltaa oli pakko siirtää aiemmaksi.
Juoni
The Vampire's Assistant kertoo teinistä, joka tietämättään onnistuu rikkomaan 200 vuotta vanhan, kahden keskenään riitelevän vampyyriryhmän välisen rauhan. Hänet vedetään mukaan friikkien ja yöllä liikkuvien outojen otusten maailmaan, jossa hän jättää taakseen turvallisen tylsän elämän ja siirtyy painajaisten hallitsemaan synkkään maailmaan.
16-vuotias Darren (Chris Massoglia) on kuin kuka tahansa tavallisessä lähiössä asuva teini. Hän hengailee parhaiden ystäviensä kanssa, saa riittävän hyviä arvosanoja ja tavallisesti onnistuu pysymään poissa vaikeuksista. Mutta kun hän ja hänen kaverinsa sattuvat kohtaamaan kiertelevän Friikkisirkuksen, Darrenissa alkaa tapahtua muutoksia. Tällä samalla hetkellä vampyyri nimeltään Larten Crepsley (John C. Reilly) muuttaa hänet joksikin, no… verenhimoiseksi.
Kuolemattomaksi muuttunut Darren liittyy sirkusväkeen joka on täynnä hirviömäisiä olentoja käärmepojasta ja susimiehestä parrakkaaseen naiseen (Salma Hayek) ja jättiläismäiseen haukkujaan (Ken Watanabe). Darrenin opetellessa käyttämään uusia voimiaan hänestä tulee arvokas pelinappula vampyyrien ja heidän tappavampien vastineidensa välille. Yrittäessään selviytyä poika taistelee estääkseen syttymäisillään olevan sodan nielemästä hänen viimeisiä ihmisyyden rippeitään…
Zirkonium(IV)jodidi
Ominaisuudet, valmistus ja käyttö
Zirkonium(IV)jodidia valmistetaan zirkoniumin ja jodin välisellä rektiolla 300 °C:n lämpötilassa. Muita tapoja ovat zirkoniumdioksidin ja alumiinijodidin tai zirkoniumkarbidin ja jodin reaktio.
Mustafa Sandal
Uran alku
Mustafa Sandal julkaisi debyyttialbuminsa Suç Bende vuonna 1994. Albumia on myyty 1,7 miljoonaa kappaletta. Vuonna 1996 hän julkaisi toisen albuminsa nimeltään Gölgede Aynı, tätä toista albumia myytiin yli 2,6 miljoonaa kappaletta. Toisen albumin myötä hän nousi yhdeksi Turkin tunnetuimmista laulajista.
÷
÷ nousi listaykköseksi 14 maassa, mukaan lukien Yhdysvalloissa ja Suomessa. Se voitti myös parhaan pop-albumin Grammy-palkinnon. Albumin jokainen kappale nousi julkaisuviikolla Britannian singlelistan kahdenkymmenen parhaan joukkoon albumin mittavan suoratoiston myötä.
Salibandyn alle 19-vuotiaiden tyttöjen maailmanmestaruuskilpailut 2020
Suomi voitti turnauksessa historiansa toisen maailmanmestaruuden palaten samalla maailmanmestariksi yhdeksän vuoden tauon jälkeen. Suomi kaatoi finaalissa kisaemäntä Ruotsin jatkoajalla maalein 5–4. Suomi hävisi kisoissa ainoastaan yhden ottelun, joka oli alkulohkopeli Sveitsiä vastaan.
Topi ja Tessu 2
Topi ja Tessu 2 (engl. The Fox and the Hound 2) on Disneyn vuonna 2006 valmistama yhdysvaltalainen animaatioelokuva, joka on jatkoa aiemmalle osalle Topi ja Tessu. Edeltäjänsä tavoin se on lapsille suunnattu pitkä animaatioelokuva. Elokuvan on ohjannut Jim Kammerud. Topi ja Tessu II samalla tyylillä piirretty, kuin Leijonakuningas, Kaunotar ja Hirviö, Aladdin ja Mulan sekä Pocahontas.
Antti Paalanen
Paalanen on vaikuttanut useissa suomalaisissa folk- ja kansanmusiikkiyhtyeissä kuten Kiharakolmio, Pauli Hanhiniemi ja Hehkumo, Trepaanit, Turkka ja Paalanen, Hyperborea ja Laitakaupungin orkesteri. Hän on konsertoinut eri yhtyeiden kanssa sekä soolona Suomen ohella Euroopassa, Kiinassa, Venäjällä ja Meksikossa. Sooloalbumien lisäksi Paalanen on julkaissut eri yhtyeiden kanssa lukuisia albumeita. Turkka ja Paalanen -duon albumi Halituli palkittiin Etno-Emma -palkinnolla vuonna 2006. Kiharakolmion albumi Jupilee valittiin vuoden 2016 kansanmusiikkilevyksi ja oli Emma-palkintoehdokkaana vuoden etnoalbumi -kategoriassa. Paalanen on työskennellyt myös teatterimuusikkona ja säveltäjänä Tampereen työväen teatterissa, Kansallisteatterissa, Seinäjoen kaupunginteatterissa ja Kokkolan kaupungiteatterissa.
Pikkulimaska
Levinneisyys
Pikkulimaskaa tavataan läpi pohjoisen pallonpuoliskon lauhkeilla alueilla, mutta esiintymisalue on epäyhtenäinen. Sitä kasvaa koko Euroopassa pohjoisimpia osia lukuun ottamatta, Pohjois-Afrikassa, Lähi-idässä, suurimmassa osassa Keski-, Itä- ja Kaakkois-Aasiaa, Pohjois-Amerikan keski- ja eteläosissa sekä Karibialla. Laji on levinnyt myös eteläiselle pallonpuoliskolle muun muassa eteläiseen Afrikkaan ja Australiaan. Suomessa pikkulimaskaa tavataan yleisenä Oulu–Joensuu-linjan eteläpuolella. Pohjoisimmat havainnot ovat Keski-Lapista.
Klooriasetonitriili
Valmistus
Klooriasetonitriilisynteesin lähtöaineena on kloorietikkahappo. Kloorietikkahappoa ja etanolia kuumennetaan rikkihapon läsnä ollessa, jolloin syntyy etyyliklooriasetaattiesteri. Etyyliklooriasetaattiin lisätään ammoniakkia ja seosta viilennetään. Reaktiossa muodostuu klooriasetamidia ja ammoniumkloridia. Klooriasetamidia kuumennetaan yhdessä fosforipentoksidin kanssa, jolloin reaktiotuotteena saadaan klooriasetonitriiliä. Syntynyt tuote puhdistetaan tislaamalla.
John Ashley
Ashley kuoli sydänvaivoihin 77-vuotiaana tammikuussa 2008. Hän oli naimisissa 56 vuotta June Ashleyn kanssa ja heillä oli kaksi lasta: tytär Christine ja poika Tom.
Laminaattilattia
Laminaatti on tärkeää pitää kuivana, sillä aikaa myöten kosteus voi aiheuttaa kupruilua ja vääntyilyä, varsinkin jos materiaalia ei ole päällystetty kosteudenkestäväksi. Nesteiden läikkyminen ei ole ongelma, jos lammikot pyyhitään heti pois. Pöly, lika ja hiekanjyvät voivat naarmuttaa lattiapintaa.
Lääkeaaloe
Lehdet
Lehdet kasvavat lyhyessä varressa tiheässä lähes tyviruusukkeena. Lehtiasento on kierteinen, mutta siementaimien ja vesojen lehdet voivat aluksi asettua hieman kaksirivisesti. Lehti on muodoltaan tasasoukan suikea ja tavallisimmin 15–35 senttimetriä pitkä sekä neljästä viiteen senttimetriä leveä, mutta toisinaan viisikymmentäkin senttimetriä pitkä. Lehden laidat ovat harvaan piikkihampaisia ja kärki kaksi- tai kolmipiikkinen. Paksu ja mehevä lehti koostuu rakenteellisesti paksusta perussolukosta muodostuvasta mesofyllistä, tätä ympäröivästä päällysketosta ja suojaavasta vahakerroksesta eli kutikulasta. Lehden mesofylli muodostuu ulommasta lehtivihreällisestä klorenkyymista ja sisemmästä vettä varastoivasta hyytelömäisestä parenkyymista. Lehden väritys vaihtelee vihreästä harmaanvihreään, ja se on usein valkotäpläinen.
Fytokemia
Lysiini, treoniini, valiini, metioniini, isoleusiini, fenyylialaniini, tryptofaani, arginiini, asparagiinihappo, seriini, glutamiinihappo, glysiini, alaniini, kysteiini, tyrosiini, histidiini, proliini, hydroksiproliini, leusiini
Merkitys ihmiselle
Lääkeaaloe, jota on perinteisesti kutsuttu usein myös ihmekasviksi, luonnonparantajaksi, palovammakasviksi, ensiapukasviksi ja taivaansauvaksi, on ollut ihmiskunnan monella eri nimellä tuntema hyödyllinen lääkekasvi likimain 4 000 vuotta. Etelä-Amerikassa aaloesta käytettiin nimeä taivaallinen lääkäri. Venäläisessä kansanlääkintäperinteessä aaloeta sanotaan kuolemattomuuden kasviksi. Jamaikalla kasvi tunnetaan nimellä single bible. Japaninkielinen nimi isha-irasu tarkoittaa "lääkäriä ei tarvita", ja Malesiassa se on saanut nimekseen lydia byah eli "anopinkieli".
Tampereen opiskelija-asuntosäätiö
Tampereen opiskelija-asuntosäätiö (TOAS) on vuonna 1959 perustettu säätiö, joka vuokraa opiskelija-asuntoja Tampereen alueella sijaitsevien toisen asteen sekä korkea-asteen oppilaitosten (Tampereen yliopisto, Tampereen ammattikorkeakoulu, Tampereen seudun ammattiopisto Tredu ja Poliisiammattikorkeakoulu) päätoimisille, tutkintoa varten opiskeleville opiskelijoille.
Poimulehdet
thumb|200px|[[Tunturipoimulehti (Alchemilla alpina)]] Poimulehdet (Alchemilla) on ruusukasvien heimoon kuuluva kasvisuku. Poimulehdet lisääntyvät apomiktisesti eli siitoskatoisesti, minkä takia niistä on kehittynyt monia hiukan toisistaan eroavia lajeja.
Ymär Abdrahim
Ymär Abdrahim (ent. Abdrahimoff; 24. maaliskuuta 1882 – 26. maaliskuuta 1975) oli Venäjällä syntynyt ja Suomeen muuttanut tataarikauppias, joka piti menestyksekästä kangas- ja lyhyttavarakauppaa Helsingissä. vasen|pienoiskuva|284x284px|Abdrahim toimistossaan [[Iso Roobertinkatu|Isolla-Roobertinkadulla vuonna 1920.]] Abdrahimin kangas- ja lyhyttavarakauppa sijaitsi Helsingissä, Iso Roobertinkadulla. Abdrahimin sedällä oli jo ollut kauppatoimintaa Helsingin Narinkkatorilla sitä ennen. Siellä, nuori Abdrahim oppi ammattia. Oman liikkeensä hän avasi vuonna 1911.
M61 Vulcan
M61 Vulcan -tykki on 20 mm -kaliiperinen Gatling-konekiväärin tyyppinen kiertäväputkinen konetykki, joita käytetään yhdysvaltalaisvalmisteisissa sotilaslentokoneissa. Moniputkisuus vähentää suuritulinopeuksisten konetykkien putkien kuumenemisongelmaa ja mahdollistaa suuremman tulinopeuden.
Master’s Hammer
Master's Hammer on vuonna 1987 perustettu tšekkiläinen black metalia soittava yhtye. Nimi on englantia ja tarkoittaa Mestarin Vasaraa. Se julkaisi useita demoja ennen 1990 julkaistua debyyttialbumiaan, Rituália. Kaksi vuotta tämän jälkeen toinen kokopitkä julkaistiin, kyseinen levy kantoi nimeä The Jilemnice Occultist. Kolmas levy oli nimeltään Šlágry ja se oli yhtyeen viimeinen. Levynä Šlágry oli kaukana yhtyeen edellisistä tuotoksista, koska se yhdisteli niin paljon eri tyylejä, jotka olivat täysin koko metallimusiikin ulkopuolelta. Tämä levy äänitettiin kaksimiehisellä kokoonpanolla, johon kuuluivat ainoastaan Franta Štorm sekä Vlasta Voral. Kaikki sanoitukset ovat tšekkiä, mutta niistä on olemassa englanninkielisiä käännöksiä. Yhtye hajosi viimeisen levyn teon jälkeen, mutta se koottiin uudestaan vuonna 2009, jolloin bändi julkaisi uuden levyn Mantras. Kokoonpano oli muuten sama kuin The Jilemnice Occultist -levyllä, pois lukien rumpali Mirek Valenta.
Rhonda Cornum
Sodan jälkeen
Cornum jatkoi uraansa Yhdysvaltain asevoimissa Persianlahden sodan ja sen jälkiselvittelyn jälkeen. Hänestä tuli ensin lääkintäyksikön komentaja Tuzlassa Bosniassa ja vuonna 1998 urologi Eisenhower Medical Center -sairaalaan. Vuonna 2003 hänestä tuli tuolloin suurimman yhdysvaltalaisen sotilassairaalan Landstuhl Military Hospitalin johtaja Saksassa. Arvoltaan hän yleni prikaatinkenraaliksi. Cornum jäi eläkkeelle asevoimista vuonna 2012. Sittemmin hän on toiminut sotilaslääketieteen professorina Uniformed Services University -yliopistossa sekä useiden eri järjestöjen ja komiteoiden johdossa.
Enar
Digi- ja väestötietoviraston mukaan Suomessa on joulukuuhun 2021 mennessä tilastoitu noin 50 Enar-nimistä miestä.
Yleinen virtausmalli
Yhdistetyt mallit
Virtausmalleihin voidaan yhdistää fluididynamiikan yhtälöiden lisäksi tarvittaessa myös muita esimerkiksi kemiallisia ja jopa biologisia yhtälöitä. Eräs tapa, jolla yleisiä virtausmalleja pyritään laajentamaan on tekemällä niistä niin sanottuja maajärjestelmän malleja (Earth system models), jotka sisältävät alimallit muun muassa myös ilmakehäkemialle ja hiilikierrolle.Tällainen järjestely mahdollistaa järjestelmien välisten vuorovaikutusten paremman huomioinnin.
Mallien rakenne
Minimaalinen virtausmalli koostuu ytimestä, joka kuvaa mallin fysikaalisten muuttujien dynaamisia suhteita toisiinsa. Käytännössä tämä voi tapahtua lähtien liikkeelle fysikaalisista liikeyhtälöistä ja säilymislaeista. Virtausmallissa määritellyistä perusmuuttujista voidaan edelleen päätellä lukuisia muita muuttujia, joita voidaan verrata tehtyihin havaintoihin.
Sääksjärvi (järvi Vimpelissä)
Sääksjärvi on järvi Vimpelissä. Järven rannalla on samanniminen kylä. Sääksjärven rannalla on loma-asumuksia. Järven pinta-ala on 3,037 neliökilometriä.
Hötorgetin metroasema
Hötorgetin metroasema on Tukholman metron asema, joka sijaitsee Norrmalmin kaupunginosassa Tukholmassa. Asema sijaitsee T-Centralenin metroaseman ja Rådmansgatanin metroaseman välissä. Se avattiin 26. lokakuuta 1952, jolloin aseman nimi oli vielä Kungsgatan. Vuonna 1998 asemalle sijoitettiin Gun Gordillosin taidetta. Vuonna 2015 asemaa käytti arkisin 33 600 matkustajaa päivässä. thumb|300px|Hötorgetin metroaseman sijainti
Mango
Hedelmä
thumb|Eri mangolajikkeita.
Kukinta tapahtuu tavallisimmin kuivan kauden aikana joulu-helmikuussa, ja hedelmät kypsyvät tavallisesti 4–5 kuukauden kuluttua kukinnasta. Jalostetut mangolajikkeet saattavat tuottaa hedelmää hyvinkin vaihteleviin aikoihin tai kaksikin kertaa vuodessa. Useimmat mangot kuitenkin tuottavat runsaasti hedelmiä vain joka toinen vuosi.
Käyttö
Puun kukkia, lehtiä, versoja, hedelmiä, kuorta ja mahlaa on perinteisesti käytetty lääkintään. Mangon puuainesta käytetään puutavarana talojen ja veneiden rakentamiseen sekä vanerin valmistukseen. Puun kuorta on käytetty nahan parkitsemiseen. Siemenistä saatavaa rasvaa on käytetty saippuan valmistamiseen. Lisäksi useita kasvin osia on käytetty karjan rehuna.
Yleinen virtausmalli
Korjaukset ja parametrisoinnit
Konvektioilmiö, jossa lämmin ilma nousee ylöspäin, on joiltain osin osoittautunut monimutkaiseksi ongelmaksi malleille. Aina 1950-luvulta lähtien konvektio on jouduttu parametrisoimaan, koska ilmiön mittakaava on tyypillisesti mallihilan mittakaavaa huomattavasti pienempi. Myös pilvien käyttäytymistä ei tunneta vielä kovin yksityiskohtaisesti ja sekin joudutaan parametrisoimaan.
Mallien epävarmuuksista: esimerkkinä ilmastomallit
Ilmastomallinnuksessa mallien epävarmuudet johtuvat sekä niiden sisäisistä syistä että syötteisiin liittyvistä epävarmuuksista kuten päästömäärien kehityksestä. Tämän vuoksi ilmastotutkimuksessa pyritään mallintamaan erilaisia skenaarioita pakotteiden erilaiselle kehitykselle. Nykyiset ilmastomallit vastaavat hyvin lämpötilavaihteluista 1900-luvulla tehtyjä havaintoja. Mallien ja niiden taustalla olevan tieteellisen tiedon kehitys on myös ollut nopeaa. Epävarmuustekijöitä on kuitenkin yhä. Tärkeimpiä näistä on pilvisyyden kuvaaminen ja esimerkiksi takaisinsyöttömekanismien monimutkaisuus. Laskentakapasiteetin rajallisuus asettaa myös huomattavia esteitä pienen skaalan ilmiöiden kuvaamiselle. Näillä ilmiöillä voi olla merkittäviä vaikutuksia myös suuremman mittaskaalan tapahtumiin.
William O. Douglas
Eläkkeelle jääminen ja kuolema
Douglas kuoli 19. tammikuuta 1980 oltuaan sitä ennen kuukauden sairaalassa muun muassa keuhkokuumeen takia. Hänet on haudattu Arlingtonin sotilashautausmaalle.
Sveitsi Eurovision laulukilpailussa
Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Sveitsin kappaleet esitettiin ilman orkesterisäestystä vuosina 1987 ja 1998.
Jani Rita
Ura
Rita aloitti jääkiekkoharrastuksen Espoon Kiekkoseurassa, josta hän siirtyi myöhemmin Jokereiden junioreihin. Rita debytoi Jokerien edustusjoukkuessa 17-vuotiaana kauden 1998–1999 avauskierroksella vierasottelussa HPK:ta vastaan, ensimmäisen liigamaali syntyi 26. tammikuuta 1999 kotiottelussa KalPaa vastaan.